recursal/SuperWikiNEXT-32B huggingface dataset:
Ο **Νικολάε Τιμόφτι** (*Nicolae Timofti*, γενν. στις 22 Δεκεμβρίου 1948) είναι πολιτικός της Μολδαβίας, νομομαθής και Πρόεδρος της χώρας από τις 23 Μαρτίου 2012 ως τις 23 Δεκεμβρίου 2016. Νωρίτερα υπηρέτησε ως επικεφαλής του Ανωτάτου Δικαστικού Συμβουλίου της Μολδαβίας. Εξελέγη Πρόεδρος από το Κοινοβούλιο στις 16 Μαρτίου 2012.

Προσωπική ζωή
-------------

Γεννήθηκε στο Τσιουτουλέστι της σοβιετικής Μολδαβίας, στη Σοβιετική Ένωση,. Στις αρχές του 1949, η οικογένειά του εγκαταστάθηκε στο Φλορέστι. Στις 6 Ιουλίου 1949 ο παππούς του από τον πατέρα του, Τουντόρ Τιμόφτι απελάθηκε από τις σοβιετικές αρχές στην επαρχία Αμούρ, όπου απεβίωσε το 1953.

Ο Νικολάε Τιμόφτι είναι παντρεμένος με τη Μαργκαρέτα και έχουν 3 γιους: τον Αλεξέι (γ. 1977) , ο οποίος εργάζεται ως δικηγόρος στην Παγκόσμια Τράπεζα στην Ουάσινγκτον, τον Νίκου (γ. 1980) που εργάζεται ως αθλητικογράφος στο Τσισινάου και το Στέφαν (γ. 1989) που σπουδάζει Οικονομικές Επιστήμες στο Τσισινάου.

Πρώιμη δραστηριότητα
--------------------

Ο Τιμόφτι αποφοίτησε από τη νομική σχολή του Κρατικού Πανεπιστημίου της Μολδαβίας το 1972 και υπηρέτησε επί 2 χρόνια στο σοβιετικό στρατό. Το 1976 ξεκίνησε την καριέρα του ως δικαστικού. Το 2005 διορίστηκε στον ανώτατο δικαστικό βαθμό και το 2011 διορίστηκε πρόεδρος του Ανωτάτου Συμβουλίου των Δικαστών.

Πρόεδρος της Μολδαβίας
----------------------

Έπειτα από την εκλογή του από τα μέλη του Κοινοβουλίου, ο Τιμόφτι αναγνώρισε ως προτεραιότητά του τον προσανατολισμό προς την Ευρώπη, συνεχίζοντας την πολιτική των προκατόχων του. Ο ίδιος έχει δηλώσει ότι η χώρα του "δεν έχει άλλο μέλλον από εκείνο στην Ευρώπη".

Η εκλογή του Τιμόφτι έγινε στις 16 Μαρτίου 2012 και εγκρίθηκε από το Συνταγματικό Δικαστήριο, στις 19 Μαρτίου.Η ορκωμοσία του έγινε στις 23 Μαρτίου.

Τον διαδέχθηκε στην προεδρία της χώρας ο Ιγκόρ Ντοντόν το 2016.

Παραπομπές
----------

1. ↑  (Γερμανικά) *Εγκυκλοπαίδεια Μπρόκχαους*. timofti-nicolae.
2. ↑  (Γερμανικά) *Munzinger Personen*. 00000029153. Ανακτήθηκε στις 9  Οκτωβρίου 2017.
3. ↑  Ανακτήθηκε στις 22  Μαρτίου 2020.
4. ↑  Paul Ciocoiu (16 Μαρτίου 2012). «Cine e Nicolae Timofti, noul președinte al Republicii Moldova?» (στα Ρουμανικά). EVZ.ro. Ανακτήθηκε στις 16 Μαρτίου 2012.
5. ↑  «Criza din R. Moldova s-ar putea încheia vineri cu alegerea lui Nicolae Timofti la preşedinţie» (στα Ρουμανικά). Mediafax .ro. 15 Μαρτίου 2012. Ανακτήθηκε στις 16 Μαρτίου 2012.
6. 1 2  «NICOLAE TIMOFTI A FOST VOTAT PREȘEDINTE AL R. MOLDOVA – 16 MARTIE ZI ISTORICĂ». Timpul.md. 16 Μαρτίου 2012. Ανακτήθηκε στις 21 Μαρτίου 2012.
7. 1 2 3  By RFE/RL's Moldovan Service (17 Μαρτίου 2012). «Profile: Who Is Moldova's New President-Elect?». Rferl.org. Ανακτήθηκε στις 21 Μαρτίου 2012.
8. ↑  Washington Post, Moldova elects pro-European judge Timofti as president, ending 3 years of political deadlock Αρχειοθετήθηκε 2012-03-17 στο Wayback Machine.
9. ↑  «Moldova's new president to be sworn in on March 23». Kyivpost.com. 16 Μαρτίου 2012. Ανακτήθηκε στις 21 Μαρτίου 2012.

Εξωτερικοί σύνδεσμοι
--------------------

* Profile: Who Is Moldova's New President-Elect?
**Νιουτραλισμός** είναι μια τάση, η οποία υπαγορεύει στο άτομο να τηρεί ουδέτερη στάση σε οποιαδήποτε κατάσταση και να κρίνει αντικειμενικά και δίκαια, έχοντας αντικειμενικά ορθή αντίληψη σχετικά με διάφορα κοινωνικό-πολιτικά θέματα και σε θέματα που αφορούν τη θρησκεία, τη φύση και τον άνθρωπο.

Το κάθε άτομο σύμφωνα με τον Νιουτραλισμό δε θα πρέπει να ακολουθεί καμιά ιδεολογία, φιλοσοφία ή θρησκεία με πάθος και αυταπάρνηση, αλλά ούτε να αντιδρά και να πολεμά κανένα σύστημα. Δεν είναι αναγκαίο να είναι κανείς ούτε πολέμιος ούτε υποστηρικτής οποιασδήποτε άποψης, αφού όλες οι απόψεις είναι υποκειμενικές προσεγγίσεις της αντικειμενικής αλήθειας και 
της έννοιας του δικαίου. Το άτομο οφείλει να σέβεται κάθε σύστημα στο οποίο υπόκειται, αρκεί να μη θίγονται τα ατομικά του δικαιώματα και να μη διαταράσσεται και η κοινωνική ειρήνη. 

Αυτό που εκφράζει και πρεσβεύει ο Νιουτραλισμός ως αντικειμενική άποψη είναι ότι κανένας άνθρωπος δεν έχει εξουσία πάνω σε άλλους, αλλά και κανένας δεν είναι δούλος κανενός, κι αυτό επειδή κάθε άνθρωπος δεν έχει δικαίωμα να έχει άλλους ανθρώπους υποτελείς σε αυτόν. Όπως επίσης, αφού κάθε σύστημα, φιλοσοφικό, πολιτικό, κοινωνικό ή θρησκευτικό, έχει ατέλειες, δεν 
πρέπει τα άτομα να ταυτίζονται απόλυτα με αυτό, αλλά ούτε να αντιδρούν επιπόλαια, ενώ μπορεί ο καθένας να προτείνει διορθώσεις, συμπληρώνοντας εποικοδομητικά το εκάστοτε καθεστώς χωρίς να υπάρχει καμιά πρόθεση για την ολοκληρωτική κατάλυσή του.

Ως προς τις κοινωνικές αλληλεπιδράσεις του ατόμου, ο Νιουτραλισμός προτείνει τη μη συμμετοχή σε τελετές, εορτές, εκδηλώσεις και να μην ακολουθεί ήθη και έθιμα και διάφορα τυπικά ως προς τον τρόπο ζωής, τη συμπεριφορά και τη νοοτροπία, αφού όλα αυτά αποτελούν τυποποιημένες κοινωνικές δραστηριότητες και ουδεμία σχέση έχουν με την ουσία και την πραγματική υπόσταση του ανθρώπου. 

Μια άλλη βασική νιουτραλιστική αρχή αποτελεί και το ότι το άτομο δεν συνηθίζει να δέχεται επισκέψεις κατ' οίκον και 
ούτε επισκέπτεται από την πλευρά του άλλα άτομα στον ιδιωτικό τους χώρο.

Ως προς τις σχέσεις μεταξύ των δυο φύλων, ένα άτομο που ακολουθεί τις αρχές και του νιουτραλισμού αποφεύγει 
να συνάπτει ερωτικές σχέσεις και να βλέπει ερωτικά τα άτομα του αντίθετου φύλου, έχοντας μάθει το πώς να 
επιτυγχάνει ουσιαστική επικοινωνία με τα άλλα άτομα ασχέτως φύλου, εθνικότητας, θρησκείας και ιδεολογίας αναπτύσσοντας
νέες ιδέες μέσω εποικοδομητικών συζητήσεων και δραστηριοτήτων.

Ο Νιουτραλισμός γενικά δε διαφωνεί αλλά ούτε συμφωνεί πλήρως με καμιά ουτοπία, αλλά αποσκοπεί στη συμπλήρωση και τελειοποίηση κάθε ιδέας και πίστης μέσω της ουδέτερης στάσης, του αντικειμενικού λόγου και την ήπιας μορφής έκφραση νέων σκέψεων και προτάσεων.
Συντεταγμένες: 51°22′29″N 6°30′44″E﻿ / ﻿51.37472°N 6.51222°E﻿ / 51.37472; 6.51222

Ο **πύργος Χιλς** (γερμ. *Burg Hüls*) είναι μεσαιωνικό λιμναίο κάστρο στη πόλη Κρέφελντ στο κρατίδιο της Βόρειας Ρηνανίας-Βεστφαλίας στη Γερμανία. Κτίστηκε το 1455, όταν ο αρχιεπίσκοπος της καθολικής εκκλησίας Ντίτριχ Β' φον Μορς παραχώρησε άδεια στον ιππότη Φρίντριχ φον Χιλς να κτίσει κάστρο. Το έτος 1492 στο κάστρο στο κάστρο αυτό δικάστηκε υπό την κατηγορία της μαγείας ο Νέσγκεν το Ράνγκε. Τον 16ο και 17ο αιώνα έγιναν πολλές μάχες στην ευρύτερη περιοχή γύρω από το κάστρο αυτό, και το κάστρο έπαθε πολλές καταστροφές, μέχρι που μια νύχτα του 1686 κατέρρευσε. Από τότε παρέμεινε ερείπιο και δεν ξαναχτίστηκε. Τον 19ο αιώνα το κτίριο άλλαξε πολλές φορές χέρια και πέρασε τελικά στην ιδιοκτησία στην εκκλησία της ενορίας του Αγίου Κυριάκου. Μετά το 1950 ο δήμος αγόρασε τα ερείπια και τα γύρω οικόπεδα, και διενήργησε αρχαιολογικές ανασκαφές υπό την διεύθυνση του καθηγητή Άλμπερτ Στέγκερ. 

Στις αρχές του 21ου αιώνα οι εργασίες συντήρησης συνεχίστηκαν από τοπικούς πολιτιστικούς και αθλητικούς φορείς και το κάστρο αναστηλώθηκε, ενώ οι εργασίες συνεχίζονται. Ανακαλύφθηκε ένα αρχαίο πηγάδι και αρκετά αρχαιολογικά ευρήματα από τον μεσαίωνα.

Πηγές
-----

* Patrik Jülich, Christoph Reichmann: *Ausgrabungen an der spätmittelalterlichen Wasserburg Hüls.* In: Landschaftsverband Rheinland, Rheinisches Amt für Bodendenkmalpflege (Hrsg.): *Archäologie im Rheinland. 2005*. Theiss, Stuttgart 2006, ISBN 978-3-8062-2058-2 (PDF; 144 KB).
* Christoph Reichmann: *Ausgrabungen an der Burgruine in Hüls.* In: *Die Heimat. Krefelder Jahrbuch. Zeitschrift für niederrheinische Heimatpflege.* Jg. 76, 2005, ISSN 0342-5185, S. 73–83.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Πύργος Χιλς** |

* Παρουσίαση από την πόλη του Κρέφελντ

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 239714212

 |

 |
Ο **Πακτύης** ήταν ο Λυδός στρατηγός στον οποίο ανατέθηκε η διαχείριση του χρυσού των Λυδών που προορίζονταν για τον Κύρο. Ο Ηρόδοτος αναφέρει ότι ο Πακτύης ξεκίνησε επανάσταση ενάντια στον Τάβαλο, διοικητή των Σάρδεων και τον Κύρο. Με τους θησαυρούς των Σάρδεων μίσθωσε στρατιώτες και κατέβηκε στα παράλια παρακινόντας τους κατοίκους των εκεί πόλεων να τον βοηθήσουν. Έπειτα επέστρεψε στις Σάρδεις για να πολιορκήσει τον Τάβαλο, που στο μεταξύ είχε αποκλειστεί στην ακρόπολη.

Ο Κύρος έδωσε διαταγή στο Μήδο Μάζαρη να φέρει με κάθε τρόπο τον Πακτύη αιχμάλωτο ενώπιόν του. Ο τελευταίος, μόλις πληροφορήθηκε ότι τμήμα του περσικού στρατού ερχόταν εναντίον του, κατέφυγε στην Κύμη ως ικέτης. Οι Κυμαίοι έστειλαν αντιπροσώπους στο μαντείο των Βραγχιδών για να ρωτήσουν τι να πράξουν σχετικά με τον Πακτύη και τους δόθηκε χρησμός να τον παραδώσουν στους Πέρσες οι οποίοι συνέχιζαν να τον καταζητούν. Ο Αριστόδικος, επιφανής πολίτης της Κύμης, αμφισβήτησε το χρησμό και έτσι στάλθηκε εκ νέου αντιπροσωπεία στο μαντείο, που όμως πήρε τον ίδιο χρησμό.

Οι Κυμαίοι βρέθηκαν σε δύσκολη θέση, καθώς αφενός θα ήταν παρασπονδία να παραδώσουν έναν ικέτη και αφετέρου θα έπρεπε να αντιμετωπίσουν πολιορκία των Περσών εάν έπρατταν αντίθετα. Αποφάσισαν λοιπόν να στείλουν τον Πακτύη στη Μυτιλήνη, όμως στο μεταξύ πληροφορήθηκαν πως οι Μυτιληναίοι σχεδίαζαν να τον παραδώσουν στους Πέρσες, έναντι χρηματικής αμοιβής. Με πλοίο τους λοιπόν τον μετέφεραν στη Χίο, όπου τελικά οι Χίοι τον απήγαγαν από το ιερό της πολιούχου Αθηνάς και τον παρέδωσαν στους Πέρσες.

Σημειώσεις
----------

1. ↑  Ηροδότου , Ἱστοριῶν πρώτη ἐπιγραφόμενη Κλειώ, 154, *ὡς δὲ ἀπήλασε ὁ Κῦρος ἐκ τῶν Σαρδίων, τοὺς Λυδοὺς ἀπέστησε ὁ Πακτύης ἀπό τε Ταβάλου καὶ Κύρου, καταβὰς δὲ ἐπὶ θάλασσαν, ἅτε τὸν χρυσὸν ἔχων πάντα τὸν ἐκ τῶν Σαρδίων, ἐπικούρους τε ἐμισθοῦτο καὶ τοὺς ἐπιθαλασσίους ἀνθρώπους ἔπειθε σὺν ἑωυτῷ στρατεύεσθαι. ἐλάσας δὲ ἐπὶ τὰς Σάρδις ἐπολιόρκεε Τάβαλον ἀπεργμένον ἐν τῇ ἀκροπόλι.*
2. ↑  156, *καλέσας δὲ Μαζάρεα ἄνδρα Μῆδον, ταῦτά τέ οἱ ἐνετείλατο προειπεῖν Λυδοῖσι τὰ ὁ Κροῖσος ὑπετίθετο, καὶ πρὸς ἐξανδραποδίσασθαι τοὺς ἄλλους πάντας οἳ μετὰ Λυδῶν ἐπὶ Σάρδις ἐστρατεύσαντο, αὐτὸν δὲ Πακτύην πάντως ζῶντα ἀγαγεῖν παρ᾽ ἑωυτόν.*
3. ↑  157-159
4. ↑  160, *ταῦτα ὡς ἀπενειχθέντα ἤκουσαν οἱ Κυμαῖοι, οὐ βουλόμενοι οὔτε ἐκδόντες ἀπολέσθαι οὔτε παρ᾽ ἑωυτοῖσι ἔχοντες πολιορκέεσθαι, ἐκπέμπουσι αὐτὸν ἐς Μυτιλήνην. 2 οἱ δὲ Μυτιληναῖοι ἐπιπέμποντος τοῦ Μαζάρεος ἀγγελίας ἐκδιδόναι τὸν Πακτύην παρεσκευάζοντο ἐπὶ μισθῷ ὅσῳ δή· οὐ γὰρ ἔχω τοῦτό γε εἰπεῖν ἀτρεκέως· οὐ γὰρ ἐτελεώθη. 3 Κυμαῖοι γὰρ ὡς ἔμαθον ταῦτα πρησσόμενα ἐκ τῶν Μυτιληναίων, πέμψαντες πλοῖον ἐς Λέσβον ἐκκομίζουσι Πακτύην ἐς Χίον. ἐνθεῦτεν δὲ ἐξ ἱροῦ Ἀθηναίης πολιούχου ἀποσπασθεὶς ὑπὸ Χίων ἐξεδόθη· ἐξέδοσαν δὲ οἱ Χῖοι ἐπὶ τῷ Ἀταρνέι μισθῷ*
Ένα πιάτο ντιμλάμα
Το **Ντιμλάμα** ή **Ντιμντάμα** είναι τουρκικό στιφάδο το οποίο παρασκευάζεται με διάφορους συνδυασμούς που περιλαμβάνουν κρέας, πατάτες, κρεμμύδια, λαχανικά, και μερικές φορές φρούτα. Το κρέας (αρνίσιο ή μερικές φορές μοσχαρίσιο ή βοδινό) και τα λαχανικά κόβονται σε μεγάλα κομμάτια και τοποθετούνται σε στρώματα σε ένα ερμητικά σφραγισμένο δοχείο για να σιγοβράσει αργά μέσα στο ζουμί τους. Στο ντιμλάμα τα λαχανικά επίσης περιλαμβάνουν, εκτός από πατάτες και κρεμμύδια, καρότα, λάχανο, μελιτζάνες, ντομάτες, πιπεριές καρυκευμένες με σκόρδο και μια ποικιλία από βότανα και καρυκεύματα. Το Ντιμλάμα μαγειρεύεται συνήθως κατά την άνοιξη και το καλοκαίρι, όταν υπάρχει ευρεία επιλογή των λαχανικών. Σερβίρεται σε ένα μεγάλο πιάτο και τρώγεται με το κουτάλι. Τρώγεται κυρίως στο Ουζμπεκιστάν και τη Κιργιζία.

Δείτε επίσης
------------

* Κατάλογος στιφάδων
* Κατάλογος ουζμπεκικών πιάτων

Βιβλιογραφία
------------

* Lynn Visson, *The Art of Uzbek Cooking*, Hippocrene Books, New York (1999).

Εξωτερικοί σύνδεσμοι
--------------------

* Recipe for dimlama on russian-cookbook.com (Αγγλικά)
* Recipe for dimlama with photo[*νεκρός σύνδεσμος*] (Ρωσικά)
* Dimlama in Uzbek cuisine (Αγγλικά)
* Dimlama on CookEatShare (Αγγλικά)
Ο **Πύργος του Ακσακάλε** είναι μικρό φρούριο στην Τουρκία στην πόλη Ακσαμπάτ που βρίσκεται 18 χλμ δυτικά της Τραπεζούντας. 

Χτισμένο σε ένα πλάτωμα με θέα τη θάλασσα, το κάστρο πιστεύεται ότι κατασκευάστηκε από τον αυτοκράτορα Αλέξιο Β΄ (1297-1330) για την προστασία κατά των επιθέσεων των Σελτζούκων. Το φρούριο υπερασπίστηκε από τους βυζαντινούς για άλλα επτά χρόνια μετά την άλωση της Τραπεζούντας, έως ότου εξαγοράστηκε από τον Μαχμούτ Πασά, ένας από τους διοικητές του Μεχμέτ Β΄.

Παραπομπές
----------

1. ↑  «Akçaabat beldeleri». Αρχειοθετήθηκε από το πρωτότυπο στις 11 Οκτωβρίου 2011. Ανακτήθηκε στις 8 Αυγούστου 2014.

Εξωτερικοί σύνδεσμοι
--------------------

* Towers of Trabzon (gallery)
Απεικόνιση μελών των Ντιλετάντι, 18ος αιώνας
Οι **Ντιλετάντι** (αγγλ. **Society of Dilettanti** ή **Dilettante Society**, *κοινωνία των ενθουσιωδών*) είναι ιστορικός σύλλογος στο Ηνωμένο Βασίλειο, με σκοπό τον εορτασμό και τη μελέτη της ελληνικής και ρωμαϊκής αρχαιότητας. Μέλη του είναι συλλέκτες, διανοούμενοι ή ευγενείς. Ο σύλλογος φέρεται ότι συναντήθηκε για πρώτη φορά το έτος 1732, και ιδρύθηκε το 1734 σύμφωνα με την παράδοση των *Dining society*, αν και η ακριβής ημερομηνία θεωρείται άγνωστη. Οι δωρεές των μελών του συλλόγου κατέστησαν εφικτή την διοργάνωση αρχαιολογικών αποστολών, καθώς και την επιδότηση καλλιτεχνών του κλασικού στιλ.

Παραπομπές σημειώσεις
---------------------

1. ↑  Kelly, Jason M. *The Society of Dilettanti: archaeology and identity in the British enlightenment*. New Haven: Published for the Paul Mellon Centre for Studies in British Art by Yale University Press, 2009.

Δείτε επίσης
------------

* Επιγραφή της Πριήνης

Εξωτερικοί συνδεσμοι
--------------------

* Review of Bruce Redford, *Dilettanti: The Antic and the Antique in Eighteenth-Century England.* in Bryn Mawr Classical Review 2008.08.28
**Νιοστός-ή-ό** είναι ένα επίθετο, που αναφέρεται σε ή συσχετίζεται με την μεταβλητή ν, κυρίως σε μαθηματικές εκφράσεις, στις οποίες το ν συμβολίζει έναν πεπερασμένο ή μη, αόριστο ή τυχαίο φυσικό αριθμό.

Ετυμολογικά, προέρχεται από το γράμμα *νι* και τη κατάληξη *-στός* (π.χ. εικοστός, εκατοστός, χιλιοστός κ.ο.κ.).

Παρόμοια σύμβολα, που χρησιμοποιούνται ευρέως στα μαθηματικά, ως αόριστοι φυσικοί αριθμοί, είναι το μ (μιοστός), το i (i-οστός), το j (j-οστός), το k (k-οστός), το ℓ (ℓ-οστός), το m (m-οστός), το n (n-οστός) και άλλοι.

Γενικά, η μεταβλητή ν χρησιμοποιείται, για να αριθμήσει καθένα από τα στοιχεία ενός πεπερασμένου (ή μη) συνόλου: *Sa* = *{a1, a2, a3, ... av, ... aN}*. Η επίκληση του (τυχαίου) νιοστού στοιχείου av του συνόλου ισοδυναμεί με την επίκληση ενός **οποιουδήποτε** εκ των Ν στοιχείων του συνόλου.

Παραδείγματα
------------

* ο νιοστός όρος μιας ακολουθίας: {\displaystyle a\_{v}}.
* η νιοστή δύναμη ενός αριθμού: {\displaystyle b^{v}}.
* η νιοστή ρίζα ενός αριθμού: {\displaystyle {\sqrt[{\nu }]{c}}\,}.
* ο νιοστός όρος ενός πολυωνύμου: {\displaystyle dx^{v}}.
* η νιοστή παράγωγος μιας συνάρτησης: {\displaystyle {\operatorname {d} ^{v}\!y \over \operatorname {d} \!x^{v}}}.
* η νιοστή συνιστώσα ενός διανύσματος {\displaystyle {\vec {e}}}: {\displaystyle e\_{v}}.
* η νιοστό στοιχείο της i-οστής γραμμής ενός πίνακα: ***Gi,v***.
Ο **Πύργος της Ροκέτα** (*ιταλικά : Torre della Rocchetta*) είναι πύργος στην Ιταλία στην περιφέρεια της Καλαβρίας της επαρχίας Βίμπο Βαλέντια. Βρίσκεται κτισμένος δίπλα στην θάλασσα και σήμερα διασώζεται σε ερειπωμένη κατάσταση.

Ο Πύργος κατασκευάστηκε από του βυζαντινούς τον 10ο αιώνα ή κατά άλλη εκδοχή τον 13ο αιώνα για παρατήρηση της θάλασσας λόγω τον Σαρακηνών. Ο πύργος είναι μοναδικός στο είδος του ανάμεσα στους άλλους παράλιους πύργους της περιοχής, ο μοναδικός που έχει ορθογώνιο σχήμα και δεν είναι κτισμένος σε κάποιο ύψωμα μακριά από την ακτή.

Παραπομπές
----------

1. 1 2 3 4  *Atlante castellano d'Italia*.
2. ↑  atlante.beniculturalicalabria.it/schede.php?id=144.
3. ↑  *Wiki Loves Monuments Italia*.
4. 1 2 3  Castelli della Calabria
Ο **Παλάτα** ήταν βυζαντινός αριστοκράτης, στρατηγός, κυβερνήτης του Θέματος Σικελίας, περίπου το 826 - 827. Το όνομα του δεν είναι γνωστό, είναι γνωστός από Άραβες ιστορικούς ως *Παλάτα*, το Παλάτα πιστεύεται ότι είναι η κομμένη μορφή ενός αξιώματος που κατείχε, πιθανότατα *κουροπαλάτης*.

Στάλθηκε από την Κωνσταντινούπολη κατά του στρατιωτικού διοικητή της Σικελίας και σφετεριστή Ευφήμιου όπου και τον έδιωξε και κατέστειλε την εξέγερση. Το 827 έχασε όμως σε μάχη από τους Άραβες και τον Ευφήμιο, ο Ευφήμιος είχε ζητήσει τη βοήθεια τους, και αποσύρθηκε στην Καλαβρια.

Παραπομπές
----------

1. 1 2  J. B. Bury, 2008, History of the Eastern Empire from the Fall of Irene to the ... Σελ. 297
2. ↑  George Dennis, ‎John Murray (Firm),*A Handbook for Travellers in Sicily: Including Palermo*, 1864, σελ. 186
Ο **Ντιμίταρ Νικόλοβ Χατζικότσεβ** (Димитър Николов Хаджикоцев) είναι Βούλγαρος πολιτικός. Διετέλεσε δύο φορές δήμαρχος της Σόφιας, το 1878 και το 1883 - 1884.

Βιογραφία
---------

Γεννήθηκε στις 3 Οκτωβρίου 1846 στην οικογένεια του εμπόρου Χατζή Κότσε Ιβάνοβ από τον οποίο και κληρονόμησε πολλά πλούτη. Αποφοίτησε από το σχολείο τεσσάρων τάξεων του Σάβα Φιλάρετοβ στην Σόφια. Το 1858 σπούδασε στην Οδησσό και το 1859 - 1863 στο Κίεβο. 

Ήταν μέλος της Μυστικής Επαναστατικής Επιτροπής της Σόφιας, συμμετέχων στον Μακεδονικό αγώνα. Από το 1869 έως το 1896, μαζί με τον Γκεόργκι Πάντσοβ, ήταν ιδιοκτήτης μιας εμπορικής εταιρείας. 

Έγινε δήμαρχος σε ηλικία 32 ετών, την 1η Αυγούστου 1878 διορίστηκε πρόεδρος του δημοτικού συμβουλίου της Σόφιας (δήμαρχος). Επίσης ήταν ο πρώτος δήμαρχος της Σόφιας που κυβέρνησε δύο φορές και ο πρώτος μόνιμος κάτοικος της πόλης που έγινε δήμαρχος.

Κατά την δημαρχία του τοποθετήθηκαν φανάρια σε δρόμους της πόλης. Πέθανε το 1896 στη Σόφια.

Το προσωπικό του αρχείο φυλάσσεται στο ταμείο 682K στο κεντρικό κρατικό αρχείο και αποτελείται από 658 αρχειακές ενότητες από την περίοδο 1836 - 1943.

Παραπομπές
----------

1. 1 2 3  ДИМИТЪР ХАДЖИКОЦЕВ 9 юни 1878 — 1 август 1878 / 28 декември 1883 — 9 май 1884, (Βουλγάρικα)
2. 1 2 3  Димитър Николов Хаджикоцев. // Информационна система на Държавните архиви. Посетен на 18 март 2018 г. (Βουλγάρικα)
3. ↑  Биография на Димитър Хаджикоцев, (Βουλγάρικα)
*ΣκύλοςΔαλματίας με κουτάβια*
Ο **Πίτερ φαν ντερ Χουλστ** (Pieter van der Hulst , 26 Φεβρουαρίου 1651, Ντόρντρεχτ – 14 Φεβρουαρίου 1727, Ντόρντρεχτ), ήταν Ολλανδός ζωγράφος πορτρέτων, νεκρών φύσεων, νεκρών φύσεων σε δάση, θηραμάτων και ζώων.

Βιογραφία
---------

Γεννημένος στο Ντόρτρεχτ, σπούδασε στη Χάγη ως μαθητής του Βίλλεμ Νταουντάινς το 1668. Ταξίδεψε στη Ρώμη πιθανώς μαζί με τον Κορνέλις ντε Μπρόιν (Cornelis de Bruyn). Βρισκόταν στη Ρώμη από το 1674 έως το 1677. Εκεί επικεντρώθηκε στη ζωγραφική λουλουδιών. Εντάχθηκε στους Bentvueghels, μια ομάδα κυρίως Ολλανδών και Φλαμανδών καλλιτεχνών που ζούσαν και εργάζονταν στη Ρώμη. Ήταν συνηθισμένο για τους Bentvueghels να υιοθετούν κάποιο ελκυστικό ψευδώνυμο, Του δόθηκε προσωνύμιο "Zonnebloem" (ηλίανθος) για την προτίμησή του για ένα "είδος λουλουδιού που ήταν πιο άγριο" από εκείνο που απεικονίζουν οι Γιαν Ντάβιντς ντε Χέιμ ή ο Ντάνιελ Σέγκερς. 

 *Χαμηλή βλάστηση*
Επέστρεψε στην Ολλανδία όπου καταγράφηκε στη Χάγη από το 1681–1683 και εντάχθηκε στην τοπική συντεχνία του Αγίου Λουκά. Διέμεινε στο Ντόρντρεχτ από το 1684 έως το 1691. Από το 1691-1699 βρισκόταν στη Δανία ως ζωγράφος του βασιλέα. Αργότερα επέστρεψε στο Ντόρντρεχτ.

Εργα
----

Ζωγράφισε πορτρέτα, νεκρές φύσεις, νεκρές φύσεις στο δάσος, θηράματα και πίνακες με ζώα.  Διακόσμησε τις ζωγραφιές των λουλουδιών του με άγρια βότανα, φίδια, φρύνους, σαλαμάνδρες και παρόμοια. Αργότερα δοκίμασε τη ζωγραφική πορτρέτων, αλλά αυτά δεν έφθασαν να γίνουν τόσο δημοφιλή, όσο τα άλλα έργα του.

Δείτε επίσης
------------

* Κατάλογος Ολλανδών ζωγράφων
* Bentvueghels

Παραπομπές
----------

1. ↑  (Ολλανδικά) *RKDartists*. rkd.nl/explore/artists/40558. Ανακτήθηκε στις 23  Αυγούστου 2017.
2. ↑  *Biografisch Portaal*. 02394328. Ανακτήθηκε στις 9  Οκτωβρίου 2017.
3. ↑  «Benezit Dictionary of Artists» (Αγγλικά) Oxford University Press. 2006. B00091022. Ανακτήθηκε στις 9  Οκτωβρίου 2017. ISBN-13 978-0-19-977378-7.
4. ↑  «Pieter van der Hulst». (Ολλανδικά) *Digital Library for Dutch Literature (DBNL)*. huls041.
5. ↑  «Pieter van der Hulst». *British Museum person-institution thesaurus*. 32337.
6. ↑  (Δανικά, Αγγλικά) *Kunstindeks Danmark*. 2979. Ανακτήθηκε στις 9  Οκτωβρίου 2017.
7. ↑  (Ολλανδικά) *RKDartists*. rkd.nl/explore/artists/40555. Ανακτήθηκε στις 29  Σεπτεμβρίου 2017.
8. 1 2 3  Pieter van der Hulst (IV) in the RKD

Εξωτερικοί σύνδεσμοι
--------------------

 Πολυμέσα σχετικά με το θέμα  Pieter van der Hulst (IV) στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 227402052
* **Europeana**: agent/base/39669
* ISNI: 0000 0003 6424 4103
* BNF: cb149666160 (data)
* BPN: 02394328
* ULAN: 500023603
* RKD: 40558

 |

 |
Ο **Νιουατθαμρόνγκ Μπουνσονγκπαϊσάν** (นิวัฒน์ธำรง บุญทรงไพศาล, *Niwatthamrong Bunsongphaisan*, γεννήθηκε στις 25 Ιανουαρίου 1948) είναι Ταϊλανδός επιχειρηματίας και πολιτικός, ο οποίος υπηρέτησε ως προσωρινός Πρωθυπουργός της Ταϊλάνδης μετά την καθαίρεση της Γίνγκλακ Σιναουάτρα από το Συνταγματικό Δικαστήριο της Ταϊλάνδης στις 7 Μαΐου 2014 μέχρι τη παραίτησή του στο πραξικόπημα τρεις εβδομάδες μετά την ανάληψη των καθηκόντων του. Πριν γίνει ενεργός πρωθυπουργός ήταν Αναπληρωτής Πρωθυπουργός και Υπουργός Εμπορίου, ενώ προηγουμένως διεύθυνε το σώμα ενεχυρίασης ρυζιού της χώρας.

Πρώτα χρόνια και προσωπική ζωή
------------------------------

Γεννήθηκε στις 25 Ιανουαρίου 1948. Κατέχει πτυχίο στην εκπαίδευση από το Πανεπιστήμιο Σριναχαρινουίροτ και μεταπτυχιακό στην επιστήμη των υπολογιστών από το Πανεπιστήμιο Τσουλαλονγκόρν και είναι παντρεμένος με την Μπουνφαττσάρι Μπουνσονγκπαϊσάν.

Καριέρα
-------

Στενός συνεργάτης του Τακσίν Σιναουάτρα, ο Νιουθαμρόνγκ υπηρέτησε ως Πρόεδρος της Εκτελεστικής Επιτροπής του τμήματος Μέσων και Διαφήμισης για την Shin Corporation από το 1995 και ως Αντιπρόεδρος από το 2000. Υπηρέτησε ως Αντιπρόεδρος του iTV από το 2001 έως το 2002.

Πολιτική καριέρα
----------------

Ο Νιουατθαμρόνγκ υπηρέτησε ως διευθυντής στο αμφιλεγόμενο σώμα ενεχυρίασης ρυζιού, όπου το ρύζι αγοραζόταν σε διογκωμένες τιμές από τους αγρότες και στη συνέχεια αφηνόταν να σαπίσει λόγω έλλειψης αγοραστών. Στις 30 Ιουνίου 2013 ορίστηκε Υπουργός Εμπορίου και αναπληρωτής πρωθυπουργός στο υπουργικό συμβούλιο της Γίνγκλακ Σιναουάτρα.

### Προσωρινός Πρωθυπουργός

Στις 7 Μαΐου 2014 ο Νιουατθαμρόνγκ έγινε Πρωθυπουργός μετά την απομάκρυνση της Πρωθυπουργού Γίνγκλακ Σιναουάτρα και αρκετά μέλη του υπουργικού συμβουλίου από τα καθήκοντά τους. Στις 22 Μαΐου 2014, καθαιρέθηκε από το αξίωμα μετά από ένα στρατιωτικό πραξικόπημα.

Παραπομπές
----------

1. ↑  Ανακτήθηκε στις 10  Ιουλίου 2019.
2. ↑  Ανακτήθηκε στις 24  Ιουνίου 2019.
3. ↑  «Court removes Thai PM from office, deputy Niwattumrong Boonsongpaisan appointed caretaker». *The Daily Star*. 7 May 2014. Αρχειοθετήθηκε από το πρωτότυπο στις 8 May 2014.. Ανακτήθηκε στις 7 May 2014.
4. ↑  Pramotmaneerat, Thammarat (1 July 2013). «Newly-appointed Commerce Minister not worried about rice pledging program». *Thai Financial Post*. Αρχειοθετήθηκε από το πρωτότυπο στις 8 May 2014.. Ανακτήθηκε στις 7 May 2014.
5. ↑  «Executive Profile: Niwattumrong Boonsongpaisan». *Bloomberg BusinessWeek*. Bloomberg. Αρχειοθετήθηκε από το πρωτότυπο στις 8 Μαΐου 2014. Ανακτήθηκε στις 7 Μαΐου 2014.
Τα **Παιδικά Χωριά SOS Ελλάδος** αποτελούν τον αντίστοιχο οργανισμό των SOS Children's Villages στην Ελλάδα. Ο οργανισμός είναι ένα από τα μέλη του SOS Children’s Villages International. Πραγματοποιεί διάφορες δράσεις, όπως η συλλογή αγαθών, για την επίτευξη των στόχων του, δηλαδή της κάλυψης των αναγκών και της προστασίας των συμφερόντων και των δικαιωμάτων των παιδιών.

Ιδρύθηκε ως ειδικά αναγνωρισμένο φιλανθρωπικό σωματείο το 1974 και αποτελεί νομικό πρόσωπο ιδιωτικού δικαίου (ΝΠΙΔ). Λειτουργεί σύμφωνα με τις τέσσερις αρχές τις οποίες είχε θεσπίσει ο Χέρμαν Γκμάινερ (Hermann Gmeiner), δημιουργός της αυστριακής οργάνωσης SOS-Kinderdorf.

Παραπομπές
----------

1. ↑  Παιδικά Χωριά SOS Ελλάδος Αρχειοθετήθηκε 2016-11-02 στο Wayback Machine. globalsustain.org
2. ↑  ΣΥΓΚΕΝΤΡΩΣΗ ΔΙΑΦΟΡΩΝ ΕΙΔΩΝ ΓΙΑ ΤΑ ΠΑΙΔΙΚΑ ΧΩΡΙΑ SOS ΕΛΛΑΔΟΣ  edu.klimaka.gr
3. ↑  SOS ΠΑΙΔΙΚΑ ΧΩΡΙΑ noesi.gr

Εξωτερικοί σύνδεσμοι
--------------------

* Επίσημος ιστότοπος
Αφρικανικός ελέφαντας του δάσους
**Προβοσκειδοειδη** ονομάζονται τα παχύδερμα φυτοφάγα θηλαστικά (οι ελέφαντες) που φέρουν προβοσκίδα. Σε αυτά συγκαταλέγονται ο Ινδικός έλεφας, ο αφρικανικός έλεφας, ο αφρικανικός πυγμαίος Ελέφαντας και ο αφρικανικός ελέφαντας του δάσους. Απειλούνται από το παράνομο κυνήγι για τους χαυλιόδοντες. Είναι κοινωνικά και έξυπνα τα ζώα που ανήκουν σε αυτή την οικογένεια. Ζουν σε ΝΑ Ασία και Αφρική. 

Το πρώτο γνωστό προβοσκειδοειδές είναι το Εριθήριο, ακολουθούμενο από το *Φωσφατέριο*, ένα μικρό ζώο στο μέγεθος μιας αλεπούς. Και τα δύο χρονολογούνται από τα ύστερα παλαιοκαινικά απολιθώματα του Μαρόκου.

Παραπομπές
----------

1. ↑  Gheerbrant, E. (2009). «Paleocene emergence of elephant relatives and the rapid radiation of African ungulates». *Proceedings of the National Academy of Sciences* **106** (26): 10717–10721. doi:10.1073/pnas.0900251106. PMID 19549873. PMC 2705600. Αρχειοθετήθηκε από το πρωτότυπο στις 2012-07-05.. Ανακτήθηκε στις 2018-10-28.
2. ↑  Gheebrant, Emmanuel (1996). «A Palaeocene proboscidean from Morocco». *Nature* **383**: 68–70. doi:10.1038/383068a0. .

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85107115
* GND: 4309738-8
* BNF: cb12098710g (data)
* NDL: 00577242
* NKC: ph119188

 |

 |
Ο **Νικόλαος Ιντζές** (1920 - 6 Οκτωβρίου 1963) του Χαραλάμπους και της Ευδοκίας, ήταν Έλληνας δικηγόρος και πολιτικός. Διετέλεσε βουλευτής Σερρών με το Κόμμα Φιλελευθέρων, την ΕΠΕΚ και τελευταία με την Ένωση Κέντρου.

Βιογραφία
---------

Γεννήθηκε στο Μεταλλείο του Λευκού Όρους του Πόντου, από όπου ήλθε ως πρόσφυγας. Εγκαταστάθηκε στην Αθήνα, όπου σπούδασε Νομικά και Πολιτικές Επιστήμες και εργάστηκε ως δικηγόρος από την ηλικία των 29 ετών.
Ήταν παντρεμένος με την Ιωάννα Ιντζέ και απέκτησαν έναν γιο, το Χαράλαμπο.

Πολιτική σταδιοδρομία
---------------------

Ήταν για πρώτη φορά υποψήφιος βουλευτής το 1950 με την ΕΠΕΚ. Εξελέγη για πρώτη φορά βουλευτής Σερρών με την ΕΠΕΚ το 1951, στη συνέχεια με τη Φιλελεύθερη Δημοκρατική Ένωση (ΦΙ.Δ.Ε.) το 1956, το Κόμμα Φιλελευθέρων το 1958 και με την Ένωση Κέντρου το 1961.

Απεβίωσε από καρκίνο στην Αθήνα σε ηλικία 43 ετών το 1963. Η κηδεία του έγινε από το Πρώτο Νεκροταφείο Αθηνών στις 7 Οκτωβρίου και την παρακολούθησαν ο αρχηγός της Ένωσης Κέντρου, Γεώργιος Παπανδρέου, ο Σοφοκλής Βενιζέλος και άλλοι. Ο αδερφός του, Βασίλειος Ιντζές εξελέγη επίσης βουλευτής Σερρών (είχε μπει τιμητικά στο ψηφοδέλτιο του κόμματος στη θέση του αποβιώσαντα αδερφού του) με την Ένωση Κέντρου και αργότερα με το ΠΑΣΟΚ.

Παραπομπές
----------

1. 1 2 3 4 5  "Εξέλιπεν ένας μαχητής", Μακεδονία, φύλλο 8-10-1963, σελ. 1.
2. ↑  sidiki.gr, Βιογραφικά στοιχεία, ανάκτηση 6-9-2015.
3. 1 2  Τα Νέα, φύλλο 8-11-1963, Κοινωνικά, 40νθήμερο μνημόσυνο Νικολάου Χαρ. Ιντζέ (για τις 10 Νοεμβρίου), σελ. 4.
4. ↑  Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 66, αρ. 374).(pdf)
5. ↑  "Απέθανε και εκηδεύθη ο βουλευτής Σερρών Ν. Ιντζές", Ελευθερία, 8-10-1963, σελ. 8
Πέδη πυροβόλου σε πυροβόλο Mauser των 30mm. 
**Πέδη πυροβόλου** ονομάζεται εξάρτημα που τοποθετείται στο στόμιο πυροβόλων όπλων και χρησιμεύει για την μερική ανάσχεση της ανάκρουσης του όπλου. Η πέδη πυροβόλου διαφέρει από τον φλογοκρύπτη, με τον οποίο παρουσιάζει μεν ομοιότητες, αλλά ο οποίος αποσκοπεί κυρίως στον περιορισμό της λάμψης από την εκπυρσοκρότηση.

Πέδη πυροβόλου σε τυφέκιο ελεύθερου σκοπευτή Μ107.
Η λειτουργία της πέδης πυροβόλου βασίζεται στην αρχή της δράσης - αντίδρασης. Μετά την έξοδο του βλήματος από την κάνη, η πέδη οδηγεί αέρια της έκρηξης να εκτονωθούν πλευρικά της κάνης -και όχι προς τα εμπρός- περιορίζοντας την δύναμη της ανάκρουσης κατά το ποσοστό που συμβάλει σε αυτή η ορμή των αερίων. Επομένως, για είναι αποδοτική η λειτουργία της πέδης, πρέπει να υπάρχει μεγάλη ποσότητα αερίων, υπό υψηλή πίεση.

Η πέδη πυροβόλου μπορεί ωστόσο να έχει και αρνητικές επιπτώσεις: Συνήθως εμποδίζει την χρήση βλημάτων APDS (των οποίων το περίβλημα τείνει να διαλύεται μέσα στην πέδη), και ενισχύει την ένταση του ήχου της εκπυρσοκρότησης για το πλήρωμα του πυροβόλου. Επίσης, ανάλογα με τον σχεδιασμό της, μπορεί να δημιουργεί έντονη λάμψη, ή να σηκώνει στον αέρα σκόνη λόγω του έντονου στροβιλισμού που προκαλεί.
Συντεταγμένες: 41°46′10″N 41°45′27″E﻿ / ﻿41.76944°N 41.75750°E﻿ / 41.76944; 41.75750

Η **Πέτρα** (*γεωργιανά : პეტრა*) ήταν μια αρχαία πόλη της Γεωργίας , στο αρχαίο Βασίλειο της Λαζικής. Σήμερα τα ερείπια πολλών κτιρίων και τα τείχη της πόλης βρίσκονται στην Ατζαρία, στο δήμο Κομπουλέτι, στο χωριό Ζιτζχισντσίρι.

Η περιοχή της Πέτρας κατοικείται ήδη από τη Λίθινη εποχή, συνέχισε να κατοικείται και μετά την Ρωμαϊκή κατάκτηση, κατά τη διάρκεια της Βυζαντινής Αυτοκρατορίας ήταν φρούριο που ονομαζόταν "Πέτρα". Οι αρχαιολογικές ανασκαφές έφεραν στην επιφάνεια μια νεκρόπολη και οικιστικά λείψανα από τον 2ο-3ο Αιώνα.

Η πόλη οχυρώθηκε με τείχη τον 6ο αιώνα από τον βυζαντινό αυτοκράτορα Ιουστινιανό. Η ευνοϊκή στρατηγική θέση της Πέτρας οδήγησε στην ταχεία οικονομική ανάπτυξη της πόλης. Η Πέτρα αργότερα έγινε και το κέντρο της Ορθόδοξης επισκοπής Λαζικής. Κατά τις ανασκαφές ήρθαν στο φως ερείπια βασιλικής του 6ου-7ου αιώνα.

Η Πέτρα έλεγχε το ανατολικό τμήμα της Μαύρης θάλασσας και ήταν έδρα στόλου της Βυζαντινής Αυτοκρατορίας. Το Βυζάντιο και η Περσική Αυτοκρατορία είχε πάντα μεγάλο ενδιαφέρον για την πόλη, η πολιτική και οικονομική επέκταση τους στην περιοχή αυτή εξαρτάται σε μεγάλο μέρος από τον έλεγχο της Πέτρας. Αυτός ήταν και ο λόγος για τους πολέμους μεταξύ της Βυζαντινής Αυτοκρατορίας και της Περσίας τον 6ο αιώνα. Το μεσαιωνικό γεωργιανό όνομα της πόλης ήταν "Kadschetis Ziche". Ακόμα και κατά τον 19ο αιώνα, η Πέτρα ήταν ένας σημαντικός τόπος για το εμπόριο.

Πηγές
-----

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Πέτρα (Λαζική)** |

* D. Muschelischwili: *Georgische Sowjetenzyklopädie*, Band 8, Tiflis 1984, S. 42.


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Petra (Georgien)  της Γερμανικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Το **Παξιμάδι** είναι νησί που βρίσκεται στη βόρεια Κρήτη, στον νομό Ηρακλείου.

Μυθολογία
---------

Σύμφωνα με τον μύθο, όταν ο Δίας δημιούργησε τη Ντία είχε σκοπό να σκοτώσει όλους τους Κρητικούς, αφού τους είδε να κυνηγούν με τόξα και ακόντια τους αγαπημένους του αίγαγρους, τα παιδιά της Αμάλθειας που τον έθρεψε με το γάλα της όταν κρύβονταν από τον πατέρα του τον Κρόνο στο σπήλαιο Δικταίο Άντρο. Τότε έριξε στο πέλαγος ένα κεραυνό και ένα τεράστιο τέρας (η Ντία) αναδύθηκε με σκοπό να καταστρέψει τους Κρητικούς. Ο Ποσειδώνας είπε στο Δία: «Πατέρα και βασιλιά μου πως μπορείς να αφανίσεις τους Κουρήτες έτσι θα τους ξεπληρώσεις ότι καλό σου έκαμαν;». Ο Δίας αμέσως άλλαξε γνώμη. Τότε πήρε δύο κομμάτια παξιμάδι και τα πέταξε ανοικτά της Κρήτης. Όταν λοιπόν πήγε το τέρας να τα φάει, αυτός με ένα κεραυνό το πέτρωσε μαζί με τα παξιμάδια. Έτσι, γεννήθηκε η Ντία και τα δύο νησάκια, το Παξιμάδι και το Πεταλίδι.

Παραπομπές
----------

1. ↑  «Δία Ηρακλείου». *Βικιπαίδεια*. 2022-02-19. .
Συντεταγμένες: 40°17′18″N 20°55′30″E﻿ / ﻿40.28833°N 20.92500°E﻿ / 40.28833; 20.92500

Η **Πέτρα Μούκα** είναι τοποθεσία στο βουνό Γράμμος, η οποία χρησιμοποιήθηκε ως έδρα της «Κυβέρνησης των βουνών» του Δημοκρατικού Στρατού Ελλάδας αλλά περιοδικά και του Γενικού Αρχηγείου του κατά τον Ελληνικό Εμφύλιο Πόλεμο.
Το οχυρό ήταν μεγάλης στρατηγικής σημασίας, καθώς λόγω του ύψους και της θέσης του υπήρχε εποπτεία τεράστιας έκτασης από μεγάλο υψόμετρο (1841 μέτρα).

Στις 28-29 Αυγούστου 1949, έλαβε χώρα η μάχη της Πέτρα Μούκα (Μαύρης Πέτρας), κατά την οποία πραγματοποιήθηκε και η οριστική έξοδος των δυνάμεων του ΔΣΕ από την Ελλάδα.

Παραπομπές
----------

1. ↑  Ελληνικός Πολιτιστικός Ορειβατικός Σύλλογος - Γράμμος[*νεκρός σύνδεσμος*]

Πηγές
-----

* Νομαρχιακή Αυτοδιοίκηση Καστοριάς - Γράμμος
* ΚΟΕ - Οδοιπορικό στο Γράμμο
Ο **Νικόλαος Ι. Παπαϊωάννου** (Αγρίνιο, 1913 - Αθήνα, 28 Ιανουαρίου 1986) ήταν Έλληνας δικηγόρος και πολιτικός, που υπηρέτησε ως βουλευτής Αιτωλοακαρνανίας ως το θάνατό του. Ήταν παντρεμένος με την δικηγόρο Ήβη Κομνηνού.

Σταδιοδρομία
------------

Γεννήθηκε στο Αγρίνιο. Ήταν γιος του Ιωάννου Παπαϊωάννου. Έλαβε μέρος στην Εθνική Αντίσταση κατά τα χρόνια της Κατοχής ως καπετάνιος του ΕΛΑΣ στο αρχηγείο της Τριχωνίδας και αργότερα συνελήφθη αιχμάλωτος από τους Γερμανούς. Την περίοδο αυτή υπέστη επίσης διώξεις και φυλακίσεις εξαιτίας της αντιστασιακής του δράσης.

Εργάστηκε ως δικηγόρος. Εξελέγη για πρώτη φορά βουλευτής στις εκλογές του 1974 με την Ένωση Κέντρου-Νέες Δυνάμεις (από το 1976 ΕΔΗΚ) συγκεντρώνοντας 3.677 σταυρούς προτίμησης. Πολιτεύτηκε ξανά με την ΕΔΗΚ στις εκλογές του 1977 και απέτυχε να εκλεγεί βουλευτής. Εξελέγη βουλευτής του ΠΑΣΟΚ (όπου προσχώρησε το 1979) στις εκλογές του 1981 και επανεξελέγη βουλευτής στις εκλογές του 1985. Ωστόσο, δεν πρόλαβε να ολοκληρώσει τη νέα του θητεία.

Πέθανε ενώ ήταν εν ενεργεία βουλευτής και κηδεύτηκε από το Πρώτο Νεκροταφείο Αθηνών τον Ιανουάριο του 1986. Ήταν παντρεμένος. Την έδρα του κατέλαβε ο Θωμάς Κουτσομπίνας.

Παραπομπές
----------

1. 1 2  "Κηδεύεται σήμερα ο βουλευτής Ν. Παπαϊωάννου", Τα Νέα, 29-1-1986, σελ. 2.
2. ↑  Πολιτευτές των εκλογών του 1974 Αρχειοθετήθηκε 2017-08-18 στο Wayback Machine. Αέρα, ανάκτηση 8-7-2015.
3. ↑  Κοινοβουλευτική θητεία, ιστοσελίδα Βουλής των Ελλήνων, ανάκτηση 8-7-2015.
Ο **Νικόλαος Ζαριφόπουλος** ήταν Έλληνας αγωνιστής και πολιτικός του 1821.

Γεννήθηκε στην Ανδρίτσαινα το 1884 και ήταν γιος του Ζαρίφη Ζαριφόπουλου και αδελφός των Παναγιώτη, Ανδρέα, Αντώνιου, και Χαράλαμπου. Μυημένος στην Φιλική Εταιρεία από τον 1819. 

Με την έναρξη της επανάστασης πήρε μέρος στην Μάχη του Αγίου Αθανασίου σαν καπετάνιος σώματος αγωνιστών της Ανδρίτσαινας, υπό τις διαταγές του Θεόδωρου Κολοκοτρώνη. Συμμετείχε στις μάχες κατά την Πολιορκία του Λάλα.

Συμμετείχε ως πληρεξούσιος της επαρχίας Ολυμπίας στην Β΄ Εθνοσυνέλευση Άστρους

Παραπομπές
----------

1. 1 2 3  Ιστορικό Αρχείο Βιβλιοθήκης Ανδρίτσαινας, Ζαριφόπουλος, Νικόλαος
2. ↑  Σπυρίδων Τρικούπης, Ιστορία της Ελληνική Επανάστασης, σελ. 59
3. ↑  Αρχεία της Ελληνικής Παλιγγενεσίας, 1971, σελ. 98
Ο **Πέτερ Χόμαν** (*Peter Homann*, 1936 - ...) είναι Γερμανός δημοσιογράφος και ιδρυτικό μέλος της ακροαριστερής τρομοκρατικής οργάνωσης Φράξια Κόκκινος Στρατός (RAF), που έδρασε στη Δυτική Γερμανία. Ήδη το 1970 όμως εγκατέλειψε την οργάνωση.

Ζωή
---

Ο δημοσιογράφος Πέτερ Χόμαν διατηρούσε το 1970 φιλικές σχέσεις με την Ουλρίκε Μάινχοφ. Μαζί με τους Χορστ Μάλερ, Αντρέας Μπάαντερ, Γκούντρουν Ένσλιν, Ουλρίκε Μάινχοφ, Μπριγκίτε Άσντονκ και άλλα δώδεκα άτομα αποφάσισε να λάβει στρατιωτική εκπαίδευση από τον Ιούνιο μέχρι τον Αύγουστο του 1970 σε στρατόπεδο εκπαίδευσης της παλαιστινιακής οργάνωσης Αλ Φατάχ στην Ιορδανία. Εγκατέλειψε την ομάδα όμως μετά από δέκα μέρες κιόλας κι επέστρεψε στη Γερμανία, αφού στην Ιορδανία συνειδητοποίησε ότι τελικά δεν ήταν διατεθειμένος να βοηθήσει στην πραγματοποίηση τρομοκρατικών επιθέσεων. Το 1997 δημοσίευσε άρθρο στο *Der Spiegel*, όπου ισχυρίζεται ότι τα άλλα μέλη της ομάδας σχεδίαζαν να τον πυροβολήσουν ώστε να μην τα προδώσει. Έτσι, όπως λεει ο Χόμαν, ο Αντρέας Μπάαντερ έκανε την πρόταση να σκηνοθετηθεί η εκτέλεσή του ως ατύχημα. Σε ανοικτή επιστολή προς τον εκδότη του *Spiegel*, Στέφαν Άουστ, ο Χορστ Μάλερ χαρακτήρισε τα στοιχεία αυτά του Χόμαν ως παραμύθι. Η επιστολή του αυτή δημοσιεύτηκε στην εφημερίδα *Die Zeit*.

Όταν ο Χόμαν επέστρεψε το 1970 στη Γερμανία, επικοινώνησε με τον Στέφαν Άουστ και μαζί του ταξίδεψε στη Σικελία, για να πάρει από εκεί τις κόρες της Ουλρίκε Μάινχοφ, η οποία τις είχε κρύψει εκεί. Τα κορίτσια επιστράφηκαν στον πατέρα τους, στο Αμβούργο.

Αναφορές
--------

1. ↑  βλέπε

Πηγές
-----

* Stefan Aust: *Der Baader-Meinhof-Komplex*. Hoffmann & Campe, Hamburg 2005, ISBN 3-455-09516-X.
* Wolfgang Kraushaar (Hrsg.): *Die RAF und der linke Terrorismus*. Edition Hamburg, Hamburg 2006, ISBN 3-936096-65-1.
* Butz Peters: *RAF - Terrorismus in Deutschland*.Droemer Knaur, München 1993, ISBN 3-426-80019-5.
* Butz Peters: *Tödlicher Irrtum. Die Geschichte der RAF*. Argon-Verlag, Berlin 2004, ISBN 3-87024-673-1.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 310544838
* ISNI: 0000 0000 1057 0788
* GND: 1057068357

 |

 |
Μπροστινή όψη του κεντρικού κτηρίου του Πανεπιστημίου του Γκρόνινγκεν
Το **Πανεπιστήμιο του Χρόνινγκεν** (ολλανδικά: **Rijksuniversiteit Groningen** ή **RUG**) είναι πανεπιστήμιο στο Χρόνινγκεν της Ολλανδίας. 

Ιδρυμένο το 1614, είναι ένα από τα παλαιότερα πανεπιστήμια στην Ολλανδία με περισσότερους από 100.000 αποφοίτους από την έναρξή του. 

Περισσότεροι από 20.000 φοιτητές είναι αυτή τη στιγμή εγγεγραμμένοι στα περισσότερα από 160 προγράμματα απόκτησης πτυχίου ή μεταπτυχιακού και περίπου 775 φοιτητές κάνουν εκεί το διδακτορικό τους. Κάθε χρόνο, περίπου 2.500 φοιτητές αποφοιτούν από το πανεπιστήμιο και περίπου 250 φοιτητές διδακτορικού καταθέτουν την διδακτορική τους διατριβή. 

Καθώς οι φοιτητές και το προσωπικό του πανεπιστημίου προέρχονται από την Ολλανδία και από τουλάχιστον άλλες 90 χώρες, το Πανεπιστήμιο του Χρόνινγκεν είναι διεθνές. Το πανεπιστήμιο διαθέτει 5.000 υπαλλήλους και ετήσιο προϋπολογισμό 445 εκατομμυρίων ευρώ. Είναι ένας από τους μεγαλύτερους εργοδότες στο βορρά της Ολλανδίας, παράγοντας 31.000 θέσεις εργασίας στην περιοχή. Το 10,6% των θέσεων εργασίας με άνω των 12 ωρών ανά εβδομάδα δημιουργούνται από το πανεπιστήμιο. 

Ο μεγάλος αριθμός των φοιτητών μειώνει τη μέση ηλικία του πληθυσμού του Χρόνινγκεν. Εν μέρει για το λόγο αυτό η πόλη διαθέτει ένα ζωντανό και δυναμικό χαρακτήρα. 

Το μαθηματικό κέντρο του Πανεπιστημίου στεγάζει σήμερα τον δεύτερο γρηγορότερο υπερυπολογιστή (*supercomputer*) της Ευρώπης, για το σχέδιο *LOFAR*.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Πανεπιστήμιο του Χρόνινγκεν** |

* Επίσημη ιστοσελίδα του Πανεπιστημίου του Χρόνινγκεν

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 127394541
* LCCN: n79054013
* ISNI: 0000 0004 0407 1981
* GND: 36948-2
* SUDOC: 02642004X
* BNF: cb11867058x (data)
* BIBSYS: 90335774
* NLA: 35153208
* NKC: ko2002103188

 |

 |
Ο επίσκοπος **Ιερόθεος Παροναξίας** (Πάρου και Νάξου) ήταν ιερωμένος και αγωνιστής με σημαντική εθνική δράση στην Επανάσταση του 1821. 

Ήταν ένας από τους 18 αρχιερείς που στην Κωνσταντινούπολη αναγκάστηκαν να υπογράψουν το πρώτο αφοριστικό κείμενο κατά του Υψηλάντη και της Επανάστασης τον Μάρτιο του 1821 που εστάλη στον επίσκοπο Ουγγροβλαχίας. Διέφυγε από την Κωνσταντινούπολη και την παρακολούθηση των ανθρώπων του "μποσταντζήμπαση" και ήλθε στην επαρχία του την Παροναξία. Εκεί έδρασε σαν κεντρική μορφή του αγώνα στις Κυκλάδες. Εξήγειρε τους κυκλαδίτες στην Επανάσταση, έβγαλε τα ράσα και φόρεσε ειδική στρατιωτική στολή, στρατολόγησε άνδρες τους οποίους συντηρούσε με δικά του έξοδα. Έλαβε μέρος στις μάχες της Ακρόπολης των Αθηνών και στην Πελοπόννησο. Υπήρξε στενός φίλος του Κολοκοτρώνη, λόγος για τον οποίο περιορίστηκε σε σπίτι του Ναυπλίου όταν ο Κολοκοτρώνης φυλακίστηκε στο φρούριο. Παρά τον περιορισμό του φρόντισε να ανοίξουν οπή στο τείχος του φρουρίου μέσα από σπίτι που ήταν συνεχόμενο με αυτό και πρότεινε στον Κολοκοτρώνη να δραπετεύσει. Έλαβε μέρος στις Εθνοσυνελεύσεις της Επιδαύρου και του Άστρους. Κατά τον Φωτάκο, η "φιλοπατρία του δεν έχει σύγκριση". 
Έγινε πληρεξούσιος στις Συνελεύσεις της Πιάδος και του Άστρους.

Η στάση του κατά την Επανάσταση θεωρείται ως ένα από τα στοιχεία που δείχνουν ότι ο αφορισμός που εκδόθηκε από το Πατριαρχείο ήταν άκυρος και ήταν σαφές στην εποχή εκείνη ότι προέκυψε από πίεση.

Αναφορές
--------

1. ↑  Φώτιος Χρυσανθόπουλος, επιμ. (1888). *Βίοι Πελοποννησίων ανδρών και των εξώθεν εις την Πελοπόννησον ελθόντων κληρικών, στρατιωτικών και πολιτικών των αγωνισαμένων τον αγώνα της επαναστάσεως*. Αθήνα: Σταύρος Ανδρόπουλος, Τυπογραφείο Π. Δ. Σακελλαρίου. Ανακτήθηκε στις 10 Απριλίου 2010.
2. ↑  Γεωργαντζής Α. Πέτρος, δ. Θ. (1988). *Ο "αφορισμός" του Αλέξανδρου Υψηλάντη (Ιστορική και θεολογική διερεύνηση του θέματος)*. Καβάλα: Εκδόσεις "Παρουσία". σελ. 163.
Η **Ρένα Λάλτζι** είναι Βρετανίδα δημόσια υπάλληλος, Κυβερνήτρια των Βερμούδων από τον Δεκέμβριο του 2020. Ο διορισμός της ανακοινώθηκε τον Ιούνιο του 2020.  Είναι η πρώτη γυναίκα και το πρώτο πρόσωπο με αφρικανικές ρίζες, που διορίστηκε κυβερνήτης των Βερμούδων.

Καριέρα
-------

Η Λάλτζι εργάστηκε σε διάφορες θέσεις για το υπουργείο Εσωτερικών, το υπουργικό Συμβούλιο και το Τμήμα Επιχειρήσεων, Καινοτομίας και Δεξιοτήτων. Ήταν διευθύντρια επιχειρήσεων στο Τμήμα Εμπορίου και Επενδύσεων του Ηνωμένου Βασιλείου (UK Trade &amp; Investment), σημερινό Τμήμα Διεθνούς Εμπορίου. Στη συνέχεια έγινε επικεφαλής του Γραφείου Εφαρμογής Χρηματοοικονομικών Κυρώσεων (OFSI), που δημιουργήθηκε στο υπουργείο Οικονομικών του Ηνωμένου Βασιλείου το 2016 για την επιβολή και εφαρμογή οικονομικών κυρώσεων .

Κυβερνήτρια
-----------

Ορκίστηκε Κυβερνήτρια των Βερμούδων στις 14 Δεκεμβρίου 2020.

Παραπομπές
----------

1. ↑  Ανακτήθηκε στις 10  Νοεμβρίου 2021.
2. ↑  Jonathan Bell and Fiona McWhirter, First black woman to be appointed governor, *The Royal Gazette*, 13 Ιουνίου 2020. Accessed 24 Ιουλίου 2020.
3. ↑  Rena Lalgie Appointed As The New Governor, *Ber News*, 12 Ιουνίου 2020. Accessed 24 Ιουλίου 2020.
4. ↑  History made! Queen appoints black woman as Governor of Bermuda Αρχειοθετήθηκε 2021-01-11 στο Wayback Machine. *Loop News*, 12 Ιουνίου 2020. Accessed 24 Ιουλίου 2020.
5. ↑  Meet Rena Lalgie, the first female Black Governor of Bermuda after 400 years, *Motivation Africa*. Accessed 24 Ιουλίου 2020.
6. ↑  Mara Lemos Stein, U.K. Sanctions Agency Prefers Compliance Over Enforcement, *Wall Street Journal*, 17 Ιανουαρίου 2017. Accessed 24 Ιουλίου 2020.
Η **Ουατζέτ**, στα αρχαία ελληνικά αναφερόμενη ως **Βουτώ**, ήταν η θεά κόμπρα, της οποίας το αρχικό σπίτι και το κέντρο λατρείας ήταν στο Δέλτα του Νείλου στο Per-Uatchit. Με την πάροδο του χρόνου έγινε προφανής προστάτης όλης της Κάτω Αιγύπτου. Ως εκ τούτου ήταν συνηθισμένα συνδεδεμένη με τη θεά της Άνω Αιγύπτου, Nekhebet. Μαζί, εμφανίστηκαν σε πολλά έργα τέχνης ως σύμβολα των Δύο Οικισμών, μιας ενωμένης Αιγύπτου. Η Βουτώ δεν προστατεύει μόνο την Αίγυπτο, ήταν επίσης μία επιθετική υπερασπίστρια του βασιλιά.

Απεικονίσεις
------------

Απεικονίζεται ως cobra uraeus. Η κουκούλα της είναι απλωμένη σε απειλητική θέση και είναι έτοιμη να φτύνει δηλητήριο σε όλους τους εχθρούς του Φαραώ ή να τους κάψει με τη φλογερή της λάμψη. Θεωρείται ίσως ότι οι δυνάμεις της θα μπορούσαν να χρησιμοποιηθούν και εναντίον του Φαραώ. Το δάγκωμα της μπορεί να ήταν η θανατηφόρα συσκευή που χρησιμοποιούσε ο Anubis κατά την καθορισμένη ώρα του θανάτου του Φαραώ.

Η Βουτώ ήταν η προσωποποίηση του καυτού ήλιου και ονομάστηκε «Κυρία του Ουρανού» και η βασίλισσα όλων των θεών. Ήταν στενά συνδεδεμένη με τον Horus the Elder, ο οποίος ήταν ο προστάτης θεός της Κάτω Αιγύπτου. Επίσης συσχετίστηκε με τον Harpokrates (Horus the Young), ο οποίος προστατεύει από τον Seth στα έλη του Δέλτα ενώ η Isis αναζητούσε το σώμα του Osiris. Η Βουτώ απεικονίστηκε στην τέχνη ως γυναίκα που φορούσε τον ουραίο ή το Κόκκινο Στέμμα της Κάτω Αιγύπτου. Παρουσιάστηκε ότι έφερε ένα στέλεχος παπύρου γύρω από το οποίο περιτυλίχθηκε μια κόμπρα. Μερικές φορές παρουσιάστηκε ως απλά μια κόμπρα τυλιγμένη σε ένα καλάθι, φορώντας το στέμμα της Κάτω Αιγύπτου.

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **Βουτώ**  |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Αιγυπτιακή μυθολογία |
| --- |
|  |
| Εννεάδα της Ηλιούπολης | 
* Ατούμ
* Σου
* Τεφνούτ
* Γκεμπ
* Νουτ
* Όσιρις
* Ίσις
* Σετ
* Νέφθυς
 |
|  |
| Ογδοάδα της Ερμούπολης | 
* Νουν / Νουνέτ
* Άμων / Αμουνέτ
* Κουκ / Κοκέτ
* Χε / Χεκέτ
 |
|  |
| Τριάδα της Ελεφαντίνης | 
* Κνουμ
* Σατέτ
* Ανουκέτ
 |
|  |
| Τριάδα των Θηβών | 
* Άμων
* Μουτ
* Χονσού
 |
|  |
| Τριάδα της Μέμφιδας | 
* Πτα
* Σεκχμέτ
* Νεφερτέμ
 |
|  |
| Άλλες Θεότητες | 
* Άθωρ
* Ακέρ
* Αμμούτ
* Απέπ
* Άπις
* Άνουβις
* Ατόν
* Βησά
* Θωθ
* Ιάχ
* Ιμχοτέπ
* Ίχυ
* Ιμσέτ
* Κεμπεχσενούφ
* Κεπερά
* Κετές
* Μά'ατ
* Μεσκνέτ
* Μιν
* Μάαχες
* Μοντού
* Μπαστέτ
* Μπατ
* Μερετσεγκέρ
* Ουατζέτ
* Νηίθ
* Νεκχεμπέτ
* Νεχεμπκαού
* Ντουαμουτέφ
* Όνουρις
* Ουπουαούτ
* Ρα
* Ρενενουτέτ
* Σελκέτ
* Σέραπις
* Σεσχάτ
* Σία
* Σεκέρ
* Σομπέκ
* Σοπντέτ
* Σοπντού
* Ταουρέτ
* Χαπί
* Χαπύ
* Χέκα
* Χου
* Ώρος
 |
|  |
| Κείμενα | 
* Κείμενα των Πυραμίδων
* Κείμενα των Σαρκοφάγων
* Αιγυπτιακή Βίβλος των Νεκρών
 |
|  |
| 
**Αρχαία αιγυπτιακή θρησκεία** |

 |
Ο **Παναγιώτης Νόρδας**, 1908-1983, γεννήθηκε στην Κόρινθο το 1908 και σπούδασε, στο Εθνικό και Καποδιστριακό Πανεπιστήμιο Αθηνών, φαρμακευτική. Διετέλεσε Δήμαρχος Κορινθίων από το 1967 έως και το 1974.

Βιογραφία
---------

Ο Παναγιώτης Νόρδας καταγόταν από μεγάλη αγροτική οικογένεια του Σοφικού Κορινθίας. Υπηρέτησε την πατρίδα κατά τη διάρκεια του Β΄Παγκοσμίου Πολέμου, με το βαθμό του ανθυποφαρμακοποιού, στο Α' Στρατιωτικό Νοσοκομείο, στη μονάδα παρασκευής φαρμάκων. Επί κατοχής, στο σπίτι του κρύφτηκαν οι τότε εν ενεργεία αξιωματικοί Τσιπάς και Μακρίδης, ενώ φιλοξένησε και Άγγλους φυγάδες. Η Βρετανική κυβέρνηση του έστειλε ευχαριστήρια επιστολή, την οποία όμως αργότερα, με τα γεγονότα της Κύπρου το 1956, επέστρεψε εκφράζοντας έτσι την αντίθεση του. Λίγο πριν το ξέσπασμα του εμφυλίου, στις 8 Αυγούστου 1944, συνελήφθη και φυλακίσθηκε από αντάρτες του ΕΛΑΣ μαζί με άλλους 9 μεταξύ των οποίων ο Τ. Παπαδόπουλος, ο Β. Ειρήνης, ο Μ. Δουρδούμας και ο Κ. Αναγνωστόπουλος. Τα Δεκεμβριανά όμως άλλαξαν την κατάσταση και σώθηκε λίγο πριν την εκτέλεση του. Μετά το τέλος του πολέμου, το 1946, νυμφεύεται την οδοντίατρο Μαρία Μαυραγάνη και μαζί αποκτούν δύο παιδιά τον Γεώργιο και την Στυλιανή. Με την εγκαθίδρυση της δικτατορίας, του έγινε πρόταση να αναλάβει Δήμαρχος, όμως εκείνος αρνήθηκε προτείνοντας πέντε άλλα πρόσωπα με εξίσου μεγάλο κύρος και εκτίμηση στην πόλη, μεταξύ των οποίων τους δικηγόρους Μιχαήλ και Ειρήνη, καθώς και τον Στ. Κακάκη. Μετά από πολλές πιέσεις και προσωπική παρέμβαση του Κωνσταντίνου Μανιαδάκη, ο Π. Νόρδας ορκίζεται δήμαρχος στις 4 Αυγούστου 1967. 
Ο Παναγιώτης Νόρδας έχει συνδέσει το όνομα του, με την κατασκευή μεγάλων έργων υδροδότησης από το Λουτράκι προς την Κόρινθο, την κατασκευή όλων των οδών εντός σχεδίου πόλεως του Συνοικισμού, την ασφαλτοποίηση δρόμων και πλακόστρωση πεζοδρομίων, τον φωτισμό της πόλης και τέλος την αποπληρωμή όλων των δανείων του Δήμου. Παρέδωσε την δημαρχία μετά από την περάτωση μεγάλων έργων χωρίς κανένα χρέος. 
Πέθανε στις 27 Αυγούστου 1983, στη δε κηδεία του σύσσωμη η πόλη της Κορίνθου, αφήνοντας πίσω τις όποιες πολιτικές διαφορές, αποχαιρέτησε τον παλιό της Δήμαρχο, αναγνωρίζοντας έτσι την μεγάλη συνεισφορά του στην πόλη.

Σημειώσεις, Αναφορές
--------------------

1. ↑  Κορινθιακοί Ορίζοντες-Μηνιαίο Παγκορινθιακό Περιοδικό-Τεύχος 92-Νοέμβριος 2009-Αφιέρωμα στον Παναγιώτη Νόρδα-Σελίδα 13
Σιδηροδρομική άμαξα παρόλκησης - Διώρυγα Παναμά
Ο όρος **παρολκή** ή **παρόλκηση**, κοινώς "γεντεκλίκι" είναι ναυτικός όρος που σημαίνει ειδικά την ρυμούλκηση παντός πλωτού αντικειμένου ή μέσου, με σχοινί, που επί τούτου ονομάζεται "πάρολκος", και που διενεργείται από τη ξηρά. Η παρολκή ως μέσον πλου θεωρείται από τις πρώιμες μορφές ναυσιπλοΐας όπως είχε αναπτυχθεί στο ποταμό Νείλο στην αρχαία Αίγυπτο.

Η παρολκή απαντάται συνήθως κατά τον αντάπλου πλοίων, ή σκαφών, σε ποταμούς και ειδικότερα σε διώρυγες. Τα πλοία που εισέρχονται σε τέτοιους χώρους παύουν να κινούνται με δικά τους μέσα (αυτοδύναμα) και ρυμουλκούνται με σχοινιά "παρόλκους", όπου το ένα άκρο τους προσδένεται σε στυλίδιο ρυμούλκησης του πλοίου και το άλλο άκρο ζεύονται άνδρες ή ζώα.

Αν η παρολκή γίνεται από μια μόνο πλευρά τότε ο πηδαλιούχος θα πρέπει ν΄ αντιτάσσει κατάλληλους οιακισμούς (παρατιμονιές) έτσι ώστε η γραμμή πλώρης να παραμένει παράλληλος προς την ακτογραμμή.

Σήμερα η παρολκή σε πολλά σημεία του κόσμου και ιδιαίτερα σε διώρυγες όπως στη Διώρυγα Παναμά γίνεται από ειδικές σιδηροδρομικές άμαξες που κινούνται επί οδοντωτών σιδηροτροχιών παράλληλα της διώρυγας. Επίσης με παρολκή γίνεται και η είσοδος των πλοίων μέσα σε μόνιμές δεξαμενές, από μόνιμα εγκατεστημένα πλευρικά βαρούλκα κάθετης διάταξης.

Πηγές
-----

* "Νεώτερον Εγκυκλοπαιδικόν Λεξικόν Ηλίου" τομ.15ος, σελ.584.